Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 226/15/8803	Košice II, 29.7.2015
EEČ : 2-64-230-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 5,58 € 
b.	Peňažná suma určená na všeobecne prospešné účely: 20,00 € 
c.	Konkrétny adresát peňažnej sumy určenej na všeobecne prospešné účely: Občianske združenie ,XXXXX“ so sídlom v Košiciach, č. ú. XXXXX  
d.	Suma odovzdaná štátu na peňažnú pomoc obetiam trestnej činnosti: 20,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Západ pod spisovou značkou ORP-1145/ZA-KE-2015.
V trestnej veci vedenej proti obvinenej XXXXX za prečin krádeže  podľa § 212 ods. 2 písm. f) Trestného zákona, ktorého sa dopustila tak, že :

  - dňa 17.03.2015  v čase o 17:10 hod. v Košiciach  v obchodnom dome XXXXX  na ul. XXXXX č. 92  odcudzila  1 ks ESS XXXXX č. 28 v hodnote 1,99 EUR a 1 ks ESSENCE Make-up v hodnote 3,59 EUR, čím spoločnosti XXXXX Slovenská republika v.o.s., Bratislava  spôsobila škodu v celkovej výške 5,58  EUR , pričom v blokovom konaní jej bola dňa 03.03.2015 uložená pokuta vo výške 30 EUR za  priestupok proti majetku podľa § 50 ods. 1 zák. č. 372/1990 Zb.  o priestupkoch v znení neskorších priestupkoch 

Odôvodnenie: 
Uznesením policajného orgánu Okresného riaditeľstva PZ, Obvodného oddelenia XXXXX - Západ  podľa § 199 ods. 1 Tr. por.  sp. zn. ORP-1145/ZA-KE-2015 zo dňa 08.04.2015 bolo začaté trestné stíhanie a zároveň vznesené obvinenie XXXXX za prečin krádeže podľa § 212 ods. 2 písm. f) Tr. zák., na tom skutkovom základe, ako je to uvedené vo výrokovej časti citovaného uznesenia tohto uznesenia.

	Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon 
stanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinená a  poškodený uzavreli dňa 22.07.2015 dohodu o zmieri, z ktorej je zrejmé, že obvinená sa za svoje protiprávne konanie poškodenému ospravedlnila a ubezpečila ho , že v budúcnosti sa podobného skutku v ich predajných priestoroch už nedopustí.

Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná.

	Dňa 22.07.2015 obvinená zložila na depozitný účet Krajskej prokuratúry v Košiciach č. ú. XXXXX pre účely zmieru peňažnú sumu vo výške 40,- €, z ktorej 50% je určených Občianskemu združeniu ,XXXXX“ so sídlom v Košiciach, XXXXX a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.

	Obvinená a  poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrej Šaro
prokurátor